Põltsamaa Ühisgümnaasium

Põltsamaa Ühisgümnaasium on gümnaasium Jõgeva maakonnas Põltsamaa vallas. Alates 1. septembrist 2021 on koolil neli õppekohta (Põltsamaal, Adaveres, Lustiveres ja Aidul) ja see on valla suurim kool. Kooli direktor on Annela Ojaste. Põltsamaal toimub 1.–6. klassi õppetöö Lille tänava koolihoones ja 7.–12. klasside õppetöö Veski tänav 5 koolihoones. Adaveres toimub õppetöö Adavere mõisa peahoones, kus varem tegutses eraldiseisva õppeasutusena Adavere Põhikool. Lustiveres toimub õppetöö Lustivere mõisa meiereis, kus varem tegutses eraldiseisva õppeasutusena Lustivere Põhikool, Kooli tee 6, Lustivere. Aidul toimub õppetöö Vägari külas, kus varem tegutses eraldiseisva õppeasutusena Aidu Lasteaed-Algkool. Kool on neljaklassiline ja majas tegutseb edasi ka lasteaed. Põltsamaa koolide ajalugu ulatub enam kui kolmesaja aasta taha. 1638–1806 töötas seal Põltsamaa Saksa Kool, kus õppisid vaid saksa lapsed. Aastatel 1786–1797 tegutses kool alamrahvakoolina, mis oli kaheklassiline, ühe õpetajaga ja saksa õppekeelega. Koolis õpetati lugemist, kirjutamist, arvutamist ja usuõpetust ning ladina keelt. Lisaks sai õppida geograafiat, ajalugu ja looduslugu. Põltsamaale keskkooli loomise mõtte algatajate esimene koosolek toimus 24. juunil 1917. 26. augustil moodustati Põltsamaa Keskkooli Selts. Kool avati 17. detsembril 1917. Direktor oli tol ajal ajutiselt Jaan Peterson. Aastatel 1917–1924 oli kooli nimi Põltsamaa Reaalgümnaasium. Õppetööd alustati III ja IV klassiga. Koolis töötas neli õpetajat. Kool tegutses algul Pajusi mnt 1 koolimajas. 1921. aastal kolis kool aga riigistatud Uue-Põltsamaa mõisahoonesse. Aastatel 1924–1938 kandis oli kooli nimi Põltsamaa Ühisgümnaasium. Gümnaasiumiosas oli reaal- ja humanitaarklass. Nõukogude ajal kandis kool nime Põltsamaa Keskkool. 1967. aastal valmis koolimaja aadressil Veski 5. Alates 1994. aasta sügisest kannab kool taas Põltsamaa Ühisgümnaasiumi nime. Pärast Põltsamaa valla haridusvõrgu ümberkorraldamist on Põltsamaa Ühisgümnaasium alates 1. septembrist 2021 nelja õppekohaga (Põltsamaa, Adavere, Lustivere ja Aidu) Põltsamaa valla suurim kool. 1917/1918 Jaan Peterson 1918/1919 – 1919/1920 Friedrich Sauer 1920/2021 – märts 1935 August Schulzenberg märts-august 1935 Paul Pedoson-Pedoste (kt) 1935/1936 – detsember 1940 Hartvig Reinvald-Reinvalla detsember 1940 – juuli 1941 Paul Pedoste (kt) 1941/1942 – 1943/1944 Hartvig Reinvalla 1944/1945 Robert Kurg 1945/1946 – detsember 1950 Theodor Rõigas jaanuar 1951 – november 1990 Kalju Teras november 1990 – juuni 1999 Helle Rümmel juuni 1999 – juuni 2023 Aimar Arula alates juuli 2023 Annela Ojaste 1917 – Põltsamaa reaalgümnaasium (era) 1918 sept-nov – kaks kooli: Põltsamaa era-reaalgümnaasium / Põltsamaa tütarlaste keskkool     1919 – Põltsamaa reaalgümnaasium (riiklik) 1922 – Põltsamaa avalik ühis-reaalgümnaasium 1923 – Põltsamaa ühisgümnaasium 1934 – kaks kooli: Põltsamaa keskkool/ Põltsamaa ühisgümnaasium 1937 – kolm kooli: Põltsamaa progümnaasium/Põltsamaa eragümnaasium/Põltsamaa ühisgümnaasium 1938 – kaks kooli: Põltsamaa progümnaasium/Põltsamaa eragümnaasium 1940 – Põltsamaa keskkool ja täienduskool ühes 1941 august – Põltsamaa progümnaasium 1941 oktoober – Põltsamaa gümnaasium 1944 – Põltsamaa keskkool 1951 – ühendati mittetäielik keskkool Põltsamaa keskkooliga 1994 – Põltsamaa ühisgümnaasium Põltsamaa Ühisgümnaasiumi maskott on Helesinine Unistus. Maskoti idee lõi 2005. aastal Põltsamaa Ühisgümnaasiumi tollane abiturient Kaarel Kõrv. Aidu. Põltsamaa Ühisgümnaasiumi veebisait. Ajalugu. Põltsamaa Ühisgümnaasiumi veebisait. Põltsamaa Ühisgümnaasiumi veebisait